STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.8 | 2020.gada 31.augustā |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas pārstāvis | − | A.Lots |
| Finanšu ministrijas pārstāve | − | T.Trubača |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve | − | I.Kalniņa |
| Iekšlietu ministrijas valsts sekretārs | − | D.Trofimovs |
| Izglītības un zinātnes ministrijas valsts sekretāre | − | L.Lejiņa |
| Izglītības un zinātnes ministrijas pārstāvis | − | A.Kerls |
| Kultūras ministrijas pārstāve | − | K.Liepiņa |
| Tieslietu ministrijas pārstāve | − | L.Medina |
| Satiksmes ministrijas valsts sekretāre | − | I.Stepanova |
| Veselības ministrijas pārstāve | − | L.Šerna |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Ministru prezidenta padomnieks | − | M.Cepurītis |
| Valsts kancelejas pārstāve | − | D.Holma |
| Valsts kancelejas pārstāve | − | I.Gailīte |
| Valsts kancelejas pārstāve | − | Z.Ozola |
| Valsts kancelejas pārstāvis | − | R.Grāvītis |
| Pārresoru koordinācijas centra vadītājs |  | P.Vilks |
| Krīzes vadības padomes sekretariāta vadītāja p.i. | − | K.Druvaskalns |
| Valsts robežsardzes pārstāvis | − | I.Ruskulis |
| Valsts ugunsdzēsības un glābšanas dienesta pārstāvis |  | M.Baltmanis |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.15.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Veselības ministrijas pārstāves sniegto informāciju par Covid-19 epidemioloģisko situāciju valstī, kā arī par situāciju Lietuvā un Igaunijā.
2. Konceptuāli atbalstīt Satiksmes ministrijas sagatavotā noteikumu projekta "Grozījumi Ministru kabineta 2020. gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai"" virzīšanu izskatīšanai Ministru kabinetā. Satiksmes ministrijai precizēt noteikumu projekta redakciju atbilstoši diskusijai sēdē, (tai skaitā, ņemot vērā arī Valsts kancelejas komentārus), paredzēt, ka noteikumi stājas spēkā ar 15.septembri un precizēto noteikumu projektu atkārtoti nosūtīt darba grupas dalībniekiem saskaņošanai. Ja nepieciešams, precizēto noteikumu projektu atkārtoti izskatīt koordinācijas grupas sēdē.
3. Veselības ministrijai izvērtēt kritērijus, pēc kuriem var tikt pieņemts lēmums par lidojumu pārtraukšanu.
4. Konceptuāli atbalstīt Ekonomikas ministrijas informatīvā ziņojuma "Par kritisko situāciju aviācijas un tūrisma nozarē saistībā ar starptautiskajiem pasažieru pārvadājumiem" virzīšanu izskatīšanai Ministru kabinetā. Ekonomikas ministrijai precizēt informatīvo ziņojumu atbilstoši diskusijai sēdē un precizēto ziņojumu līdz 1.septembra plkst. 14.00 nosūtīt darba grupas dalībniekiem saskaņošanai. Ministrijām izvērtēt precizētā ziņojuma redakciju un savus priekšlikumus tā papildināšanai nosūtīt Ekonomikas ministrijai līdz 1.septembra darba dienas beigām. Ekonomikas ministrijai precizēt informatīvo ziņojumu atbilstoši saņemtajiem ministriju priekšlikumiem.
5. Pieņemt zināšanai Iekšlietu ministrijas sniegto informāciju par atbildīgo iestāžu gatavību ieceļotāju no Lietuvas uzskaitei un pašizolācijas kontrolei un Ieceļotāju uzskaites sistēmas izveides progresu.
6. Veselības ministrijai kopīgi ar Iekšlietu ministriju izvērtēt nepieciešamību sagatavot attiecīgus grozījumus Ministru kabineta 2020. gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai", lai paredzētu pašizolācijas izņēmumu noteikšanu attiecībā uz bēru apmeklējumiem.
7. Pieņemt zināšanai Ārlietu ministrijas sniegto informāciju par pašizolācijas nosacījumiem Latvijas Republikas diplomātiskās pases turētājiem, viņus pavadošo tehnisko personālu un diplomātiskā un konsulārā dienesta ierēdņiem un darbiniekiem, veicot oficiālās funkcijas.
8. Institūcijām (ministrijām) pēc nepieciešamības sagatavot iekšējo kārtību (vadlīnijas; iekšējo protokolu) drošiem darba nosacījumiem Latvijas Republikas diplomātiskās pases turētājiem, kuri atgriežas no "dzeltenajām" un "sarkanajām" valstīm.
9. Konceptuāli atbalstīt Izglītības un zinātnes ministrijas sagatavotā noteikumu projekta "Grozījumi Ministru kabineta 2020. gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai"" virzīšanu izskatīšanai Ministru kabinetā. Izglītības un zinātnes ministrijai tehniski precizēt noteikumu projekta redakciju atbilstoši Finanšu ministrijas un Valsts kancelejas komentāriem.
10. Konceptuāli atbalstīt Aizsardzības ministrijas sagatavotā noteikumu projekta "Grozījumi Ministru kabineta 2020. gada 9. jūnija noteikumos Nr.380 "Prioritāro institūciju un vajadzību sarakstā iekļautajām institūcijām nepieciešamo epidemioloģiskās drošības nodrošināšanas resursu iegādes, uzglabāšanas un izsniegšanas kārtība"" virzīšanu izskatīšanai Ministru kabinetā. Aizsardzības ministrijai tehniski precizēt noteikumu projekta redakciju atbilstoši Veselības ministrijas un Valsts ugunsdzēsības un glābšanas dienesta komentāriem un precizēto noteikumu projektu atkārtoti nosūtīt darba grupas dalībniekiem saskaņošanai. Ministrijām izvērtēt noteikumu projekta redakciju un savus priekšlikumus tā papildināšanai nosūtīt Aizsardzības ministrijai līdz 1.septembra plkst.12.00.
11. Nākamā koordinācijas grupas sēde notiks 2020. gada 7. septembrī.

Sēdi slēdz plkst. 17.30

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu